cyanic-selkie/wikianc huggingface dataset:
লেলে পন্স
ইলেওমোনা "লেলে" পন্স মারোনেসে (জন্ম জুন ২৫, ১৯৯৬) একজন ভেনিজুয়েলিয়ান-মার্কিন ইন্টারনেট ব্যক্তিত্ব এবং অভিনেত্রী, যিনি তার ইউটিউব এর ভিডিও সমূহ দ্বারা সবচেয়ে বেশি পরিচিত। পন্স প্রযোজনা প্রতিষ্ঠান সটস্ স্টুডিও দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে। তিনি তার ইউটিউব চ্যানেলের ৫ মিলিয়নেরও বেশি অনুসারীদের উদ্দেশ্যে তার ভিডিও সমূহ পোষ্ট করে থাকেন। ২০১৬ সালে, টাইম ম্যাগাজিন তাদের করা "দ্য মোস্ট ইনফ্লুয়েন্সাল টিনস/ সেরা প্রভাবশালী কিশোর/কিশোরী" এর তালিকায় তার নাম প্রকাশ করে। ২০১৬ সালে, টাইম "থার্টি মোস্ট ইনফ্লুয়েন্সাল পিপল অন দ্য ইন্টারনেট/ ইন্টরনেট জগৎতে সেরা ৩০ জন প্রভাবশালী ব্যক্তি " এর তালিকায়ও তার নামের স্থান দেয়। ২০১৭ সালে, ফোর্বস ম্যাগাজিন তাদের "৩০ আন্ডার ৩০" নামক তালিকায় বিনোদনদানকারী, প্রবাসী এবং কনিষ্ঠতার বিভাগ সমূহে তার নাম প্রকাশ করে। এছাড়াও লেলে পন্সকে, ফোর্বস' তাদের "২০১৭ সালের বিনোদনদানকারী জগৎতের  সেরা প্রভাবশালী ব্যক্তিত্ব" এর তালিকায় সেরা ৮ নম্বরে স্থান দেয়।
প্রাথমিক জীবন
পন্সের জন্ম হয় ভেনিজুয়েলার রাজধানী কারাকাসে এবং তিনি মাত্র ৫ বছর বয়সে মার্কিন যুক্তরাষ্ট্রে চলে আসেন। তিনি তার বাবা-মায়ের একমাত্র সন্তান। তিনি প্রথমে ফ্লোরিডা রাজ্যের মিয়ামী শহরে বসবাস করতেন। ২০১৫ সালে তিনি "মিয়ামী কান্ট্রি ডে হাই স্কুল" থেকে স্কুল জীবন শেষ করেন এবং ক্যালিফোর্নিয়া রাজ্যের লস অ্যাঞ্জেলেস শহরে চলে আসেন। তার বাবা, লুইস পন্স, তিনি পেশায় একজন স্থপতি, এবং তার মা এনা মারোনেসে, তিনি মূলত পেশায় একজন ডাক্তার । পন্সের মাতৃভাষা হল স্পেনিশ এবং এছাড়াও তিনি ইংরেজি এবং ইটালীয় ভাষায়তেও কথা বলেন। পন্সের অনেক ভিডিওগুলোই নিজেকে অথবা তার বন্ধুদের নিয়ে বা তার সহপাঠী, পরিবারকে নিয়ে কৌতুক বা তামাশামূলক হয়ে থাকে। তিনি বেশিরভাগই বাস্তব হাস্যরসের ব্যবহার করে থাকেন, যেটিকে তিনি তার প্রিয় হাস্যরসের ধরন বলে ব্যাক্ত করেন। তার পরিবার ভেনিজুয়েলিয়ান, স্পেনিশ এবং ইতালীয়দের বংশধর।
ফরিদগঞ্জ
ফরিদগঞ্জ বাংলাদেশের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি ফরিদগঞ্জ উপজেলার শহর। শহরটি ফরিদগঞ্জ উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী, ফরিদগঞ্জ শহরের মোট জনসংখ্যা ৬৮২৪ জন।  এ শহরের পুরুষ এবং নারী অনুপাত ৯০। শহরে মোট হোল্ডিং সংখ্যা রয়েছে ৭৫৫২ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল থেকে শহরটির গড় উচ্চতা ১২.৩১ মিটার।
প্রশাসন
২০০৫ সালে ফরিদগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফরিদগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২১টি মহল্লায় বিভক্ত । ২.৪৭ বর্গ কি.মি. আয়তনের ফরিদগঞ্জ শহরের এলাকাটি ফরিদগঞ্জ পৌরসভা দ্বারা পরিচালিত হয়।
শিক্ষা ব্যবস্থা
ফরিদগঞ্জ শহরের স্বাক্ষরতার হার হলো শতকরা ৬২.৪৬ ভাগ।
আত্রোমিতোস ফুটবল ক্লাব
আত্রোমিতোস ফুটবল ক্লাব (Π.Α.Ε. Α.Π.Σ. Ατρόμητος Αθηνών, এছাড়াও পিএই এপিএস আত্রোমিতোস এথিনোন, আত্রোমিতোস এফসি অথবা শুধুমাত্র আত্রোমিতোস নামে পরিচিত) হচ্ছে পেরিস্তেরি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১০২৩ সালের ৩১শে মে তারিখে প্রতিষ্ঠিত হয়েছে। আত্রোমিতোস তাদের সকল হোম ম্যাচ পেরিস্তেরির পেরিস্তেরি স্টেডিয়ামে খেলে থাকে; যার ধারণক্ষমতা হচ্ছে ১০,০৫০। বর্তমানে এই ক্লাবের ম্যানেজারের দায়িত্ব পালন করছেন সাভভাস পান্তেলিদিস এবং সভাপতির দায়িত্ব পালন করছেন ভাসিলিস বেতসিস। আর্জেন্টিনীয় মধ্যমাঠের খেলোয়াড় হাবিয়ের উম্বিদেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আত্রোমিতোস এপর্যন্ত ৫টি শিরোপা জয়লাভ করেছে; যার মধ্যে ৩টি বেটা এথনিকি, ১টি গামা এথনিকি এবং ১টি ডেল্টা এথনিকি শিরোপা রয়েছে।
ভিউয়িলিং
ফ্রেম| ভিউয়িলিং এয়ারলাইন্স, এস.এ. একটি কম খরচে চলাচলের জন্য এয়ারলাইন যা বার্সেলোনার এল প্রাট ডি লুব্রাগাটে অবস্থিত বার্সেলোনার এল প্রাট এয়ারপোর্ট এবং ইটালীর লিওনার্দো দ্যা ভিঞ্চি ফিউমিচিনো এয়ারপোর্টকে প্রধান কেন্দ্র নির্ধারণ করে চলাচল করে থাকে । ভিউয়িলিং এয়ারলাইন্সের বিমান বিভিন্ন মহাদেশের প্রায় ১৫০ টিরও অধিক দেশে চলাচল করে থাকে । এয়ারলাইন্সের নামটি একটি স্পেনিশ শব্দ ‘ভিউয়িলো’ হতে এসেছে যার ইংরেজি অর্থ হয় ফ্লাইট। আইএজি (আন্তর্জাতিক এয়ারলাইন্স গোষ্ঠী) ভিউয়িলিং এয়ারলাইন্সের একটি প্যারেন্ট কোম্পানি।
thumb|প্রধান কার্যালয় ২০১২ সালে এয়ারলাইনটির রেভ্যুনিউ ছিল ১১০২.৬ মিলিয়ন ইউরো। ভিউয়িলিং আফ্রিকা, এশিয়া এবং ইউরোপের ১৫০ টিরও অধিক গন্তব্যে বিমান পরিচালনা করে থাকে এবং বর্তমানে এটি স্পেনের দ্বিতীয় বৃহত্তম এয়ারলাইন্স। ২০১৪ সালে এয়ারলাইন্সটি ১৭.২ মিলিয়ন এরও অধিক যাত্রী বহন করেছে।
ইতিহাস
ভিউয়িলিং ২০০৪ সালের ফেব্রুয়ারিতে প্রতিষ্ঠিত হয়। বার্সেলোনা এবং আইবাইজারের মধ্যে একটি ফ্লাইট পরিচালনার মাধ্যমে এর কার্যক্রম শুরু হয়। প্রাথমিক বিমান বহরটি দুইটি এয়ারবাস এ৩২০(A320) বিমান নিয়ে গঠিত হয়েছিলো, যেটি বার্সেলোনা হতে ব্রাসেলস, আইবাইজ়া, পালমা ডি মায়োর্কা ও প্যারিসের চার্লস ডি গল প্রভৃতি স্থানে চলাচল করে থাকে।
ফ্রিকোয়েন্ট ফ্লায়ার প্রোগ্রাম
ভিউয়িলিং দুটি ফ্রিকোয়েন্ট ফ্লায়ার প্রোগ্রাম অফার করে থাকে । পুন্তো (পয়েন্ট এর স্পেনীশ উচ্চারণ), যা যাত্রীদের পয়েন্ট সংগ্রহ করতে দেয় এবং পরবর্তীতে ভিউয়িলিং এর যে কোনো গন্তব্যস্থলে ফ্লাইট পরিচালনার ক্ষেত্রে যাত্রীরা তাদের পয়েন্ট বিনিময় করতে সক্ষম হন । আইবেরিয়া প্লাস সার্ভিস যাত্রীদের ফ্লাইট সুবিধা পেতে অথবা আইবেরিয়ার অন্যান্য সার্ভিস প্রাপ্তির ক্ষেত্রে নগদ ক্যাশ প্রাপ্তির ক্ষেত্রে কিংবা অন্যান্য যে সকল কোম্পানী আইবেরিয়া প্লাস প্রোগামের সাথে যুক্ত তাদের সেবা পেতে যাত্রীদের সহযোগিতা করে থাকে ।
গন্তব্যস্থলসমূহ
আলজেরিয়া, কেপ ভার্ডা, গাম্বিয়া, ঘানা, মরক্কো, সেনেগাল, তিউনিশিয়া, আর্মেনিয়া, ইসরাঈল, লেবানন, অস্ট্রিয়া, বেলারুস, বেলজিয়াম, বুলগেরিয়া, ক্রোয়েশিয়া, সাইপ্রাস, চেক রিপাবলিক, ডেনমার্ক, এস্তোনিয়া, ফিনল্যান্ড, ফ্রান্স, জার্মানি, গ্রীস, হাঙ্গেরী, আয়ারল্যান্ড, আইসল্যান্ড, ইটালী, লাটভিয়া, লিউথিনিয়া, লুক্সেমবার্গ, মাল্টা, নেদারল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, সার্বিয়া, স্পেন, সুইডেন, সুইজারল্যান্ড, ইউক্রেন এবং যুক্তরাজ্য ।
পার্টনারশীপ এবং কোড শেয়ার চুক্তি
ভিউয়িলিং এয়ারলাইনের সাথে এর সিস্টার কোম্পানী এয়ার লিংগাস, ব্রিটিশ এয়ারওয়েজ আইবেরিয়া এবং কাতার এয়ারওয়েজের সাথে কোড শেয়ার চুক্তি রয়েছে ।
পরিচালিত বিমানসমূহ
২০১৬ সালের মে অনুসারে ভিউয়িলিং এয়ারলাইন্সের বিমান বহরে নিন্মলিখিত বিমানগুলো রয়েছে- এয়ারবাস এ৩১৯-১০০, এয়ারবাস এ৩২০-২০০ এবং এয়ারবাস এ৩২১-২০০ ।
কেবিন
আন্তর্জাতিক দীর্ঘ ভ্রমনের ক্ষেত্রে ভিউয়িলিং এয়ারলাইন্স সিঙ্গেল ইকোনমি ক্লাস কেবিন ও অন্যান্য ফিচার অফার করে থাকে । ভিউয়িলিং এয়ারলাইন্সের বিমানে ভ্রমনের ক্ষেত্রে প্রথম সারির আসনগুলো খুবই আরামদয়ক । এছাড়া এক্স এল আসনগুলোর সাথে সেলফ এর সংযুক্তি রয়েছে, যাতে যা্ত্রীরা আসনে বসে তাদের কাজ করতে পারে ।
ভ্রমণাবস্থায় ক্যাটারিং
ভিউয়িলিং এয়ারলাইন্স এর যাত্রীদের জন্য প্রথম শ্রেণীর খাবার নির্বাচিত হয়ে থাকে । অত্যন্ত উন্নতমানের এবং সুস্বাদু খাবার এবং পানীয় ভিউয়িলিং এর বিমানে ভ্রমণ অবস্থায় পরিবেশিত হয়ে থাকে । এছাড়া ভিউয়িলিং এয়ারলাইন্স এর বিমান এ ভ্রমনকালে সন্মানিত যাত্রীদের জন্য সুপেয় পানীয় এর ব্যবস্থা রয়েছে ।
ভ্রমণাবস্থায় বিনোদন
সাধারনভাবে যাত্রীদের আনন্দদায়ক ভ্রমনের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় । এছাড়াও বিমানগুলোতে ইন্টারনেট ব্যবহারের সুবিধা চালু রয়েছে ।
শানথৌ
শানথৌ (ম্যান্ডারিন চীনা ভাষায় 汕头市) গণচীনের দক্ষিণ-পূর্বভাগের কুয়াংতুং প্রদেশের পূর্বাংশে অবস্থিত একটি গুরুত্বপূর্ণ নগরী। প্রশাসনিকভাবে জেলা-স্তরের নগরী শানথৌ একাধারে একটি শিল্পকেন্দ্র ও সমুদ্র বন্দর। নগরীটি দক্ষিণ চীন সাগরের উপকূলে, হান নদীর মোহনা থেকে স্বল্প দূরত্বে পশ্চিম দিকে হান ব-দ্বীপের ভেতরে অবস্থিত। নগরীটি দক্ষিণ-পূর্ব চীনের উপকূলীয় হংকং নগরী থেকে প্রায় ৩০০ কিলোমিটার উত্তরে অবস্থিত।
হান নদীর ব-দ্বীপের দক্ষিণ-পশ্চিম অংশে দক্ষিণ চীন সাগর থেকে একটি খাঁড়ি প্রায় ১৬ কিলোমিটার অভ্যন্তরে প্রবেশ করেছে; শানথৌ নগরীটি এই খাঁড়ির একটি সরু সমুদ্রমুখী অংশে, উত্তর তীরের ব-দ্বীপ ও দক্ষিণ তীরের শিলাময় একটি অন্তরীপের মধ্যবর্তী অবস্থানে অবস্থিত। মূল শানথৌ নগরীটি প্রশাসনিকভাবে ৬টি পৌর জেলা ও ১টি কাউন্টি নিয়ে গঠিত এবং এর আয়তন প্রায় ২০০০ বর্গকিলোমিটার। বৃহত্তর শানথৌ মহানগর এলাকার আয়তন ১০ হাজার বর্গকিলোমিটারেরও বেশি, যার মধ্যে চিয়েইয়াং এবং ছাওচৌ শহরগুলি অন্তর্ভুক্ত। মূল শানথৌ নগরীতে প্রায় ৫৩ লক্ষ লোকের বাস (জনঘনত্ব প্রায় ২৪০০ জন/বর্গকিমি)। বৃহত্তর শানথৌ মহানগর এলাকাতে প্রায় ১ কোটি ২০ লক্ষ অধিবাসী বাস করে। জনসংখ্যার বিচারে বৃহত্তর শানথৌ বিশ্বের অতিমহানগরীগুলির একটি এবং চীনের চতুর্থ বৃহত্তম মহানগর এলাকা (বেইজিং, সাংহাই ও ছুংছিং মহানগর এলাকাগুলির পরে)। শানথৌ নগরীর উত্তরভাগের মধ্য দিয়ে কর্কটক্রান্তি রেখাটি অতিক্রম করেছে; অর্থাৎ বাংলাদেশের রাজধানী ঢাকা যে অক্ষাংশে (২৩°৪২′উত্তর) অবস্থিত, শানথৌ নগরীটি মোটামুটি একই অক্ষাংশে (২৩°২১′ উত্তর) অবস্থিত। শানথৌয়ের জলবায়ু মৌসুমী বায়ুর দ্বারা প্রভাবিত এবং উপক্রান্তীয় প্রকৃতির (ক্যোপ্পেন Cwa)। এখানকার শীতকালগুলি সংক্ষিপ্ত ও মৃদু থেকে উষ্ণ প্রকৃতির। এর বিপরীতে গ্রীষ্মকালগুলি দীর্ঘ, তপ্ত ও আর্দ্র। শীতকালের  জানুয়ারিতে মাসব্যাপী দৈনিক গড় তাপমাত্রা সর্বনিম্ন, যা প্রায় ১৫ ডিগ্রি সেলসিয়াস এবং গ্রীষ্মে জুলাই মাসে মাসব্যাপী দৈনিক সর্বোচ্চ গড় তাপমাত্রা ২৯ ডিগ্রি সেলসিয়াস। বাৎসরিক বৃষ্টিপাতে পরিমাণ প্রায় ৫ ফুট ৪ ইঞ্চি (৬৪ ইঞ্চি বা ১৬১৮ মিলিমিটার)। শানথৌয়ের পোতাশ্রয়টি একটি বালুর চড়া দিয়ে আবদ্ধ। এখানকার আবহাওয়া অনিয়মিত প্রকৃতির এবং এটি তাইফুন ঘূর্ণিঝড়ের শিকার হয়। ১৯২২ সালের একটি তাইফুন ঘূর্ণিঝড়ে শানথৌ বন্দরটি বিধ্বস্ত হয়ে ৫০ হাজার অধিবাসীর মৃত্যু হয়। এসব অসুবিধা সত্ত্বেও শানথৌ কুয়াংতুং প্রদেশের একটি প্রাদেশিক অর্থনৈতিক কেন্দ্র এবং এখানকার প্রধানতম বন্দর।
১৯শ শতকের মধ্যভাগ পর্যন্তও শানথৌ লোকালয়টি ছেংহাই কাউন্টির অধীনে একটি অগুরুত্বপূর্ণ ও মৎস্যজীবীভিত্তিক গ্রাম ছিল। ঐ শতকের দ্বিতীয়ার্ধে ১৮৫৮ সালে হান নদীর মোহনা থেকে ৩২ কিলোমিটার উজানে অবস্থিত ছাওচৌ শহরকে চুক্তি করে একটি বৈদেশিক বন্দরের মর্যাদা দেওয়া হয়। এর কয়েক বছর পরেই ১৮৬০ সালে শানথৌকে ছাওচৌয়ের বহির্মুখী বন্দর হিসেবে নির্বাচন করা হয়। বৈদেশিক বাণিজ্যের জন্য উন্মুক্ত করে দেওয়ার পর থেকে শানথৌ খুব দ্রুত একটি গুরুত্বপূর্ণ সমুদ্রবন্দর ও পরিবহন ও বাণিজ্যের কেন্দ্র হিসেবে বিকাশ লাভ করা শুরু করে। ১৯৩০-এর দশক নাগাদ শানথৌ বন্দরটি কুয়াংচৌ বন্দরের পরেই দক্ষিণ চীনের ২য় বৃহত্তম বন্দরে পরিণত হয়। শানথৌ বন্দর থেকে বিপুল সংখ্যক চীনা দক্ষিণ-পূর্ব এশিয়াতে অভিবাসী হয়। গণনা অনুযায়ী ১৮৮০ থেকে ১৯০৯ সাল পর্যন্ত প্রায় ২৫ লক্ষ চীনা শানথৌ বন্দর দিয়ে বিদেশে অভিবাসী হয়েছিল। চীন-জাপান যুদ্ধ ও পরবর্তীতে দ্বিতীয় বিশ্বযুদ্ধের সময় ১৯৩৮ সালে জাপানি বিমানসেনাদের বোমাবর্ষণে নগরীটির গুরুতর ক্ষয়ক্ষতি হয় এবং ১৯৩৯ সাল থেকে ১৯৪৫ সাল পর্যন্ত নগরীটি জাপানের দখলে ছিল। ১৯৪৯ সালে নিকটবর্তী তাইওয়ান দ্বীপের সাথে ঐতিহ্যবাহী বাণিজ্যভিত্তিক সম্পর্ক ছিন্ন হয়ে যাওয়ার পর থেকে চীনা সরকার এটিকে একটি শিল্পনগরী হিসেবে গড়ে তোলে।
১৯০৬ সালের মধ্যেই শানথৌ নগরীটি একটি স্বল্পদৈর্ঘ্যের রেলপথের মাধ্যমে ছাও-আন বা ছাওচৌ শহরের সাথে সংযোগ লাভ করে। কিন্তু নগরীটি মূলত হান নদী এবং মহাসড়ক ব্যবস্থার মাধ্যমেই চীনের অভ্যন্তরভাগের সাথে বহুদিন সংযুক্ত ছিল। ১৯৯৫ সালে নির্মিত একটি রেলপথ শানথৌকে হংকং ও কুয়াংচৌ নগরীর সাথে এবং ফুচিয়েন প্রদেশের পূর্বদিকের আরেকটি রেলপথের সাথে যুক্ত করেছে। শহরটি দ্রুতগতির মহাসড়কের মাধ্যমে শেনচেন শিল্পনগরীর সাথে (এবং এই সুবাদে আরও দূরের কুয়াংচৌ নগরীর সাথেও) সংযুক্ত। শানথৌ সমুদ্র বন্দরটির সাথে ২০০টিরও বেশি অভ্যন্তরীণ ও আন্তর্জাতিক সামুদ্রিক বন্দরের সমুদ্রগামী মাল প্রেরণ ও গ্রহণের ব্যবস্থা আছে।
১৯৮০-র দশকের শুরুর দিকে প্রবাসী চীনাদের আর্থিক সহায়তায় শানথৌ বিশ্ববিদ্যালয়টি প্রতিষ্ঠিত হয়। শানথৌয়ের অধিবাসীরা মিন চীনা ভাষা-পরিবারের উপকূলীয় ও দক্ষিণ মিন উপ-পরিবারের ছাওশান মিন দলের ছাওচৌ উপভাষাতে কথা বলে, তবে বিদ্যালয়গুলিতে ম্যান্ডারিন চীনা ভাষাতে শিক্ষাদান করা হয়। হংকংয়ের কাছে অবস্থিত বলে তারা ক্যান্টোনীয় চীনা ভাষাগুলিও বুঝতে পারে। শানথৌয়ের অধিবাসীরা চা পান করতে খুবই পছন্দ করে। চায়না ডেইলি পত্রিকার একটি প্রতিবেদন অনুযায়ী শানথৌ নগরীর লোকেরা চীনের অন্য সব শহরের তুলনায় চায়ের পেছনে সবচেয়ে বেশি খরচ করে, ২০০৬ সালের হিসাবে যার বাৎসরিক পরিমাণ ছিল প্রায় ৮.৭৫ কোটি মার্কিন ডলার (৭০ কোটি চীনা ইউয়ান)। শানথৌ থেকে চিরায়তভাবে প্রধানত মাছ ও অন্যান্য সমুদ্রজাত দ্রব্য, চিনি, ফল, প্রক্রিয়াজাত টিনে রাখা খাদ্য ও চেরাই করা কাঠের তক্তা রপ্তানি করা হয়। শানথৌ নগরীর শিল্পকারখানাগুলির মধ্যে খাদ্য প্রক্রিয়াজাতকরণ এবং জাহাজনির্মাণ শিল্পগুলি ঐতিহ্যবাহী। ১৯৪৯ সালের পর থেকে শিল্পোৎপাদনকে বহুমুখী করে তোলা হয়। ১৯৮১ সালে এখানে একটি বিশেষ অর্থনৈতিক অঞ্চল প্রতিষ্ঠা করা হয়, যার ভেতরে পরবর্তীতে শহরের অনেকগুলি পৌর জেলাকে অন্তর্ভুক্ত করে নেওয়া হয়। এর ফলশ্রুতিতে একাধিক দশক ধরে দীর্ঘ সময়ের জন্য শহরটির অর্থনৈতিক প্রবৃদ্ধি ঘটে। আলোকরসায়ন, শব্দোত্তর (আলট্রাসনিক) যন্ত্রপাতি, চৌম্বকলেখচিত্র, ইলেকট্রনীয় বা বৈদ্যুতিন যন্ত্রপাতি, খেলনা, বস্ত্র, ইত্যাদির কারখানা গড়ে তোলা হয়। শানথৌয়ের স্থানীয় সুইয়ের সুতার ঝালর ও অন্যান্য নকশার সেলাই তথা সূচিশিল্প-জাতীয় হস্তশিল্পগুলি সমগ্র চীনে সুপরিচিত।
লিওনেল চার্লস রবিন্স
লিওনেল চার্লস রবিন্স, ব্যারন রবিন্স (১৮৯৮-১৯৮৪) একজন ব্রিটিশ অর্থনীতিবিদ ছিলেন। তার প্রদত্ত অর্থনীতির সংজ্ঞা ও মার্শালের নির্দেশনা মোতাবেক আংলো সাক্সোন অর্থনীতিতে প্রত্যক্ষ জন্যই তিনি পরিচিতি লাভ করেন।
তত্ত্ব ও প্রভাব
রবিন্সের বিখ্যাত সংজ্ঞা "Economics is a science which studies human behavior as a relationship between ends and scarce means which have alternative uses." অর্থাৎ " অর্থনীতি হচ্ছে একটি বিজ্ঞান যা মানবীয় আচরণ নিয়ে আলোচনা করে যেখানে অসীম অভাব ও বিকল্প ব্যবহার যোগ্য সীমিত সম্পদ বিদ্যমান।"
রেমো ফ্রয়লার
রেমো মার্কো ফ্রয়লার (Remo Freuler, ; জন্ম: ১৫ এপ্রিল ১৯৯২; রেমো ফ্রয়লার নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব আতালান্তা এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১০ সালে, ফ্রয়লার সুইজারল্যান্ড অনূর্ধ্ব-১৯ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৭ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ২৯ ম্যাচে ৩টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
প্রারম্ভিক জীবন
রেমো মার্কো ফ্রয়লার ১৯৯২ সালের ১৫ই এপ্রিল তারিখে সুইজারল্যান্ডের এনেন্ডায় জন্মগ্রহণ করেছেন এবং সেখানেই তার শৈশব অতিবাহিত করেছেন।
লিউদমিলা চেরনোভা
লিউদমিলা চেরনোভা (জন্ম ৩০ নভেম্বর ১৯৫৫) একজন রুশ স্প্রিন্টার। তিনি ১৯৮০ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।
দি অ্যাডভেঞ্চারস অফ শার্লক হোমস (দ্ব্যর্থতা নিরসন)
দি অ্যাডভেঞ্চারস অফ শার্লক হোমস বলতে নিম্নলিখিত বিষয়গুলিও বোঝানো যেতে পারে:
ডগলাস ডিসি-৩
ডগলাস ডিসি-৩ (Douglas DC-3) একটি প্রপেলার চালিত এয়ারলাইনার ডগলাস এয়ারক্রাফ্ট কোম্পানি দ্বারা নির্মিত, যা ১৯৩০ থেকে ১৯৪০ এর দশকে এয়ারলাইন শিল্পের উপর একটি দীর্ঘস্থায়ী প্রভাব ফেলেছিল এবং দ্বিতীয় বিশ্বযুদ্ধ। এটি ডগলাস ডিসি-২-এর একটি বৃহত্তর, উন্নত ১৪ শয্যার স্লিপার সংস্করণ হিসাবে তৈরি করা হয়েছিল। এটি প্রচলিত ল্যান্ডিং গিয়ার সহ একটি নিম্ন-পাখার ধাতব মনোপ্লেন, যা 1,000 - 1,200 hp এর দুটি রেডিয়াল পিস্টন ইঞ্জিন দ্বারা চালিত। (যদিও মূলত সিভিল সার্ভিসের জন্য নির্মিত ডিসি-৩-এ রাইট আর-১৮২০ সাইক্লোন ছিল, পরে বেসামরিক ডিসি-৩ প্র্যাট এবং হুইটনি আর-১৮৩০ টুইন ওয়াস্প ইঞ্জিন ব্যবহার করেছিল।
কুম্ভকোণম
কুম্বাকোনাম (পূর্বে বানান কোমবাকোনাম বা কমব্যাকোনাম ) বা কুদনথাই হল ভারতের তামিলনাড়ু রাজ্যের থাঞ্জাভুর জেলার একটি শহর পৌর কর্পোরেশন । এটি থাঞ্জাভুর থেকে ৪০ কিমি (২৪ মাইল) এবং চেন্নাই থেকে ২৮২ কিমি (১৭৫ মাইল) দূরে অবস্থিত এবং তাঞ্জাবুর জেলার কুম্বাকোনাম তালুকের সদর দফতর । তাঞ্জাভুরের পরে এটি জেলার দ্বিতীয় বৃহত্তম শহর । শহরটি দুটি নদী দ্বারা বেষ্টিত, উত্তরে কাবেরী নদী এবং দক্ষিণে আরাসালার নদী. এখানে বেশ কয়েকটি মন্দিরের বিস্তৃতির কারণে কুম্বাকোনম একটি মন্দির শহর হিসাবে পরিচিত এবং এটি তার মহামহম উৎসবের জন্য বিখ্যাত, যা ১২ বছরে একবার হয়, যা সারা দেশের মানুষকে আকর্ষণ করে।
ইতিহাস
কুম্বাকোনম মধ্যযুগীয় চোলদের শাসনের সময় খ্যাতির ছটায় এসেছিল যারা নবম শতাব্দী থেকে দ্বাদশ শতাব্দী পর্যন্ত শাসন করেছিল। কুম্বাকোনাম থেকে ৮ কিমি (৫.0 মাইল) দূরে পাঝাইয়ারাই শহরটি নবম শতাব্দীতে চোল সাম্রাজ্যের রাজধানী ছিল।
চোল রাজ্যের পতনের পর, ১২৯০ সালে পান্ড্যরা কুম্বকোনম জয় করে। ১৪ শতকে পান্ড্য রাজ্যের মৃত্যুর পর, কুম্ভকোনম বিজয়নগর সাম্রাজ্য জয় করে । কৃষ্ণদেবরায় (১৫০৯-২৯), বিজয়নগরের সম্রাট ১৫২৪ সালে শহরে এসেছিলেন এবং মহামহম উৎসবের সময় বিখ্যাত মহামহম ট্যাঙ্কে স্নান করেছিলেন বলে মনে করা হয়। কুম্বাকোনাম ১৫৩৫ থেকে ১৬৭৩ সাল পর্যন্ত মাদুরাই নায়ক এবং তাঞ্জাভুর নায়কদের দ্বারা শাসিত হয় যখন এটি মারাঠাদের হাতে পড়ে । এই রাজবংশের প্রত্যেকটির উপর যথেষ্ট প্রভাব ছিল অঞ্চলের জনসংখ্যা এবং সংস্কৃতির । ১৫৬৫ সালে বিজয়নগর সাম্রাজ্যের পতন হলে, রাজ্য থেকে কবি, সঙ্গীতজ্ঞ এবং সাংস্কৃতিক শিল্পীদের ব্যাপক আগমন ঘটে।
ভূগোল
কুম্বাকোনম 10.97°N, 79.42°W এ অবস্থিত।   এটি চেন্নাই থেকে  দক্ষিণে,  তিরুচিরাপল্লির 96 কিমি (60 মাইল) পূর্বে এবং থাঞ্জাভুর থেকে প্রায় 40 কিমি (25 মাইল) উত্তর-পূর্বে অবস্থিত।  এটি "পুরাতন ব-দ্বীপ" নামক অঞ্চলে অবস্থিত যা থাঞ্জাভুর জেলার উত্তর-পশ্চিমাঞ্চলীয় তালুকগুলিকে নিয়ে গঠিত যা প্রাকৃতিকভাবে কাবেরী এবং এর উপনদীর জল দ্বারা সেচ করা হয়েছে কয়েক শতাব্দী ধরে দক্ষিণের তালুকগুলিকে নিয়ে গঠিত "নিউ ডেল্টা" এর বিপরীতে। ১৯৩৪ সালে গ্র্যান্ড আনিকট খাল এবং ভাদাভার খাল নির্মাণের মাধ্যমে সেচের আওতায় আনা হয়েছিল।   এটির গড় উচ্চতা ২৬ মিটার (৮৫ ফু)।  শহরটি দুটি নদী  উত্তরে কাবেরী নদী এবং দক্ষিণে আরাসালার নদী  দ্বারা বেষ্টিত।
যদিও কাবেরী ব-দ্বীপ সাধারণত গরম, তবে কুম্বাকোনাম এবং অন্যান্য আশেপাশের শহরগুলির জলবায়ু সাধারণত স্বাস্থ্যকর এবং মধ্যপন্থী। গ্রীষ্মকালে সর্বোচ্চ তাপমাত্রা প্রায় 40 °C হয় যেখানে সর্বনিম্ন তাপমাত্রা প্রায় 20 °C হয়।  কুম্বাকোনমে প্রতি বছর বার্ষিক 114.78 cm বৃষ্টিপাত হয়।  এই অঞ্চলটি মূলত পাললিক বা কালো মাটি দ্বারা আবৃত যা ধান চাষের জন্য উপযোগী।
কুম্বাকোনাম শহরটি বিস্তৃত ধান ক্ষেত দ্বারা বেষ্টিত৷ ১৯৩৪ সালে মেট্টুর বাঁধ খোলার পর সেচের পদ্ধতিগুলি যথেষ্ট উন্নত হয়েছিল৷। কাবেরী বদ্বীপের প্রাণী গরু  এবং ছাগল এর মধ্যে সীমাবদ্ধ।   শহরটি কুম্বাকোনামের পশ্চিম প্রান্তে অবস্থিত- শিবালিক পর্বতশ্রেণি  যা কোলিদাম নদীর পাশ দিয়ে বয়ে গেছে।
অর্থনীতি
পর্যটন শহরের আয়ের একটি প্রধান উৎস। অনেক লজ এবং রিসর্ট বাজেট থেকে হাই এন্ড ক্যাটাগরিতে কুম্বাকোনমে কাজ করছে। হিন্দু মন্দির  এবং ঔপনিবেশিক যুগের ভবনগুলি তাদের পর্যটন সম্ভাবনার জন্য স্বীকৃত হয়েছে। কুম্বাকোনামের কাছে দারাসুরাম শহরের দ্বাদশ শতাব্দীর এরাবতেশ্বর মন্দিরটি ইউনেস্কোর একটি বিশ্ব ঐতিহ্যবাহী স্থান। তাঁত কাপড় এবং অন্যান্য কৌতূহলীতে আগ্রহী শিল্প সংগ্রাহকরাও কুম্বাকোনমে ঘন ঘন আসেন। সিটি ইউনিয়ন ব্যাংক 1904 সালে কুম্বাকোনাম ব্যাংক লিমিটেড হিসাবে কুম্বাকোনামে প্রতিষ্ঠিত হয়েছিল এবং এটি শহরে সদর দপ্তর।
দর্শনীয় স্থান
পট্টেশ্বরমের থেনুপুরীশ্বর মন্দির, ওপিলিয়াপ্পান কোভিল, স্বামীমালাই মুরুগান মন্দির এবং দারাসুরামের ঐরাবতেশ্বর মন্দির কুম্বাকোনমের আশেপাশে অবস্থিত।
টাউং কালাট
তাউং কালাত ( ပုပ္ပါးတောင်ကလပ်) মিয়ানমারের মান্দালয় অঞ্চলের পোপা পর্বতে অবস্থিত একটি বৌদ্ধ মঠ এবং মন্দির কমপ্লেক্স। এটি একটি লম্বা আগ্নেয়গিরির প্লাগে র উপর নির্মিত, এবং এটি নিকটবর্তী পোপা পর্বতের  আশেপাশে অবস্থিত বেশ কয়েকটি বিশিষ্ট ন্যাট  আধ্যাত্মিক বিশ্বাসের উপাসনা স্থানগুলির মধ্যে একটি।
বর্ণনা
মন্দির কমপ্লেক্সটি সমুদ্র সমতল হতে  উচ্চ আগ্নেয়গিরির প্লাগের উপর অবস্থিত; শিলা গঠন অনুযায়ি এটি একটি নিষ্ক্রিয় আগ্নেয়গিরি যা পোপা পর্বতের চারপাশের ভূতাত্ত্বিক কার্যকলাপ দ্বারা গঠিত হয়েছিল। টাউং কালাট একটি জনপ্রিয় তীর্থস্থান, এবং এটি ন্যাট আধ্যাত্মিক শক্তির উৎস হিসাবে বিবেচিত হয়। মন্দিরে ৩৭টি নাট মূর্তি স্থাপিত আছে। মঠে যাওয়ার জন্য ৭৭৭টি সিড়ি ধাপ বেয়ে উঠতে হয়। ধাপগুলি একসময় বিখ্যাত বার্মিজ সন্ন্যাসী উ খান্দি রক্ষণাবেক্ষণ করতেন।
মন্দির হতে নিকটবর্তী বাগান শহরের বৌদ্ধমন্দিরের চুড়াসমূহ এবং উদ্ভিজ্জাচ্ছাদিত টাউং মা-গাই চুড়া দেখা যায়।
শেখ আব্দুল ওহাব
কর্মজীবন
শেখ আব্দুল ওহাব ২০০৮ সালে বাংলাদেশ আওয়ামী লীগ হতে মনোনায়ন নিয়ে যশোর-৬ আসনে সংসদ সদস্য নির্বাচিত হন। বাংলাদেশ সংসদে সরকারী দলের হুইপ হিসাবে দায়িত্ব পালন করেছিলেন।
কেন্দ্রীয় বিশ্ববিদ্যালয় (ভারত)
থাম্ব|ভারতের কেন্দ্রিও বিশ্ববিদ্যালয়ের  কোথায় ম্যাপ দ্বারা চিহ্নিক করা।
ডামাডোল
ডামাডোল মনোজ মিশিগান পরিচালিত এবং অজয় ​​ঝুনঝুনওয়ালা প্রযোজিত ২০১৩ সালের একটি ভারতীয় বাংলা চলচ্চিত্র।
আশারকান্দি ইউনিয়ন
আশারকান্দি ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ১২৬০৮ বর্গকিলোমিটার ও জনসংখ্যা ২৭,৮৯৩।
অবস্থান ও সীমানা
আশারকান্দি ইউনিয়নের পূর্বে সিলেটের ওসমানী নগর উপজেলা, পশ্চিমে পাইলগাঁও ইউনিয়ন, উত্তরে সৈয়দপুর শাহারপাড়া ইউনিয়ন এবং দক্ষিণে হবিগঞ্জের নবীগঞ্জ উপজেলা অবস্থিত।
ইতিহাস
দ্বাদশ শতাব্দিতে লাউড় রাজ্যের অধিপতি রাজা বিজয় মাণিক্য জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেন । তত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন । তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান । পান্ডুয়া রাজ্য পরবর্তীতে জগন্নাথ মিশ্র বাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে । প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে । জগন্নাথপুর রাজ্য পূর্বে সিলেট জেলার বিশ্বনাথ ও ওসমানীনগর উপজেলা, উত্তরে ছাতক ও দক্ষিণ সুনামগঞ্জ উপজেলা, পশ্চিমে দিরাই উপজেলা এবং দক্ষিণে হবিগঞ্জ জেলার নবীগঞ্জ উপজেলা পর্যন্ত বিস্তৃত ছিল । ১৩০৩ খ্রিস্টাব্দে ইয়েমেনদেশীয় তাপস হজরত শাহজালাল (রহ.) ৩৬০ জন সফরসঙ্গী নিয়ে প্রাচীন শ্রীহট্টের গৌড় রাজ্য জয় করেন। শাহজালালের সঙ্গী ও অনুসারীগণ ইসলামের পবিত্র বাণী নিয়ে শ্রীহট্টসহ বঙ্গদেশের বিভিন্ন স্থানে ছড়িয়ে পড়েন। তারই ধারাবাহিকতায় ৮ জন আউলিয়া জগন্নাথপুর রাজ্যে আসেন। জগন্নাথপুরে আগত আউলিয়াদের অন্যতম দুই জন দাওর বখশ খতিব ও শাহ ফৈজ উদ্দিন বা ফেছন উদ্দিন আশারকান্দি ইউনিয়নে আস্তানা গড়েন বলে অচ্যুতচরণ চৌধুরী তত্ত্বনিধির শ্রীহট্টের ইতিবৃত্তসহ বিভিন্ন ইতিহাসে উল্লেখ রয়েছে । শাহজালালের সঙ্গী দাওর বখশ খতিব যে স্থানে আস্তানা গড়েন ইহাই দাওরাই গ্রাম নামে পরিচিত হয় এবং শাহ ফৈজ উদ্দিন বা ফেছন উদ্দিন যে স্থানে রয়েছে সেই স্থানটি তাঁর নামানুসারে ফেছি গ্রাম নামে আখ্যায়িত হয় । আশারকান্দি নাম সম্পর্কে অনেকে বলে থাকেন বাগদাদ থেকে আখাইনজী  নামে একজন ফকির এসেছে তাহার হাতের আশা(লাটি)কান্দি নামক স্থানে গেড়ে তপস্যা বা ধ্যানে মগ্ন ছিলেন।তখন থেকে সেই স্থানের নাম করন করা হয় আশারকান্দি যাহা একটি গ্রামে রূপান্তরিত। ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামেই ইউনিয়নের নাম রাখা হয় । তার ভিত্তিতেই এভাবে আশারকান্দি গ্রামের নামে আশারকান্দি ইউনিয়নের নাম করণ করা হয়।
দর্শনীয় স্থান
পাঠকুরা বাজার, ফেচী বাজার, দাওর শাহর মাজার, ফেচন শাহর মাজার উল্লেখযোগ্য।
জনপ্রতিনিধি
ইউনিয়নের প্রথম চেয়ারম্যান (১) মরহুম সহুল উদ্দিন আহমদ ছইল মিয়া, (২) মরহুম শাহ মদচ্ছির আলী মানিক মিয়া। (৩) মরহুম শাহ মদচ্ছির আলী মানিক মিয়া। (৪) মরহুম সহুল উদ্দিন আহমদ ছইল মিয়া। (৫) মরহুম শাহ মদচ্ছির আলী মানিক মিয়া। (৬) দীনুল ইসলাম বাবুল। (৭) আয়ূব খাঁন। (৮) আব্দুল আহাদ মদরিছ। (৯) শাহ আবু ইমানি। (১০) আয়ূব খাঁন (১১) শাহ আবু ইমানি ।
দৈনিক বাংলা
ইতিহাস
স্বাধীন ও সাহসী সাংবাদিকতার অঙ্গীকার নিয়ে বাংলাদেশের সংবাদপত্রের ইতিহাসে একটি সম্মানিত নাম দৈনিক বাংলা। ঐতিহাসিক বাংলা দৈনিক যেটি বাংলাদেশকে মুক্তিযুদ্ধে সহায়তা করেছিল এবং আধুনিক সাংবাদিকতায় গুরুত্বপূর্ণ ভূমিকা পালন করেছিল, এখন প্রখ্যাত সাংবাদিক তোয়াব খানের নেতৃত্বে ফিরে এসেছে, যিনি ৭০ এবং ৯০ এর দশকের প্রথম দিকে দৈনিকটির সম্পাদক ছিলেন। দৈনিকটি ৬ নভেম্বর, ১৯৬৪ তারিখে দৈনিক পাকিস্তান হিসাবে যাত্রা শুরু করে এবং গল্প বলার, বিষয়বস্তু, মুদ্রণ এবং মেকআপের উদ্ভাবনী পদ্ধতির কারণে জনসাধারণের দৃষ্টি আকর্ষণ করতে সক্ষম হয়। পাকিস্তানের কাছ থেকে বাংলাদেশ স্বাধীন হওয়ার পরপরই নাম পরিবর্তন করে রাখা হয় দৈনিক বাংলা। সংবাদপত্রটি যুদ্ধাপরাধীদের বিষয়ে প্রতিবেদন প্রকাশে গুরুত্বপূর্ণ ভূমিকা পালন করে, যেগুলো বাংলাদেশের যুদ্ধাপরাধ ট্রাইব্যুনালে প্রমাণ হিসেবে ব্যবহৃত হয়। এমনই প্রভাব পড়ে যে ঢাকার একটি গুরুত্বপূর্ণ সড়কের মোড় পত্রিকার নামে নামকরণ করা হয়। ১৯৭৫ সালে দৈনিক বাংলা জাতীয়করণ করা হয়। পত্রিকাটি ১৯৯৭ সালে বন্ধ হয়ে যায়।
২৫ বছর পর, দৈনিক বাংলা ৪ সেপ্টেম্বর, ২০২২ থেকে আবারও তার কার্যক্রম পুনরায় শুরু করেছে - নজরুল ইসলাম মজুমদার এবং চৌধুরী নাফিজ শরাফতের নেতৃত্বে সম্পাদকীয় প্যানেলের অধীনে। তোয়াব খানের মৃত্যুর পর  ভারপ্রাপ্ত সম্পাদক হিসেবে আছেন চৌধুরী জাফরউল্লাহ শারাফাত।  দৈনিক বাংলার একটি ওয়েবসাইটও চালু করা হয়েছে (https://www.dainikbangla.com.bd/) যেখানে দর্শকরা ২৪*৭ আপডেট পাবে।
জেন লিঞ্চ
গ্লি ধারাবাহিকে সু সিলভেস্টার চরিত্রে তার কাজের জন্য তিনি অসংখ্য পুরস্কার অর্জন করেন, তন্মধ্যে প্রাইমটাইম এমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, স্যাটেলাইট পুরস্কার, পিপলস চয়েস পুরস্কার ও টিসিএ পুরস্কার উল্লেখযোগ্য।
দৈনিক বাংলা
উত্তরাধিকার
ঢাকার শহরে দৈনিক বাংলা নামে একটি গুরুত্বপূর্ণ মোড় দৈনিক বাংলা পত্রিকার নামকরণের সাথে মিল রেখে করা হয়েছে। থাম্ব|১৯৭৫ সালের ১৬ আগস্ট প্রকাশিত দৈনিক বাংলা।
আবরাজ আল-বাইত
আবরাজ আল-বাইত টাওয়ার্স, এছাড়াও মক্কা রয়েল হোটেল ক্লক টাওয়ার নামে পরিচিত, হল সৌদি আরবের মক্কার সরকারের মালিকানাধীন একটি কমপ্লেক্স ভবন। এই টাওয়ারটি রাজা আব্দুল আজিজ এনডাওমেন্ট প্রকল্পের একটি অংশ। ভবনটি কয়েকটি বিশ্ব রেকর্ড ধারণ করে আছে; যেমন- বিশ্বের সবচেয়ে লম্বা ঘড়ির টাওয়ার এবং বিশ্বের বৃহত্তম ঘড়ি মুখ। কমপ্লেক্সটি হোটেল টাওয়ার তাইওয়ানের তাইপে ১০১ টপকিয়ে ২০১২ সালে বিশ্বের প্রথম সর্বোচ্চ ভবন হয়ে ওঠে এবং বর্তমানে বিশ্বের তৃতীয় সর্বোচ্চ ভবনের মর্যাদা লাভ করেছে, শুধুমাত্র দুবাই এর বুর্জ খলিফা এবং সাংহাই এর সাংহাই টাওয়ার ছাড়া। বিল্ডিং কমপ্লেক্সটি হল বিশ্বের বৃহত্তম মসজিদ এবং ইসলামের সবচেয়ে পবিত্র জায়গা মসজিদ আল হারাম থেকে মাত্র মিটার দূরে। কমপ্লেক্সের ডেভেলপার ও ঠিকাদার হল সৌদির বিনলাদিন গ্রুপ যেটি কিংডমের সর্ববৃহৎ নির্মাণ কোম্পানী। কমপ্লেক্সটি আইয়াদ দুর্গ ধ্বংসের পরে নির্মিত হয়েছিল। যা ১৮ শতকের একটি অটোমান দুর্গ যেটি গ্র্যান্ড মসজিদ থেকে দেখা যেত। সৌদি সরকার কর্তৃক ২০০২ সালে দুর্গ ধ্বংস নিয়ে তুর্কিরা স্ফুলিঙ্গ ছড়ান এবং আন্তর্জাতিক হৈচৈ সৃষ্টি হয়।
জেন লিঞ্চ
প্রারম্ভিক জীবন
লিঞ্চ ১৯৬০ সালের ১৪ই জুলাই ইলিনয় অঙ্গরাজ্যের এভারগ্রিন পার্ক শহরে জন্মগ্রহণ করেন এবং ইলিনয়ের ডল্টন শহরে বেড়ে ওঠেন। তার পিতা ফ্রাঙ্ক লিঞ্চ একজন ব্যাংকার এবং মাতা এইলিন (জন্মনাম: কার্নি) একজন গৃহিণী। লিঞ্চের পিতা আইরিশ বংশোদ্ভূত এবং তার পিতামাতাগণ সুইনফোর্ড কাউন্টি মায়ো থেকে যুক্তরাষ্ট্রে আসেন। লিঞ্চের মাতার পূর্বপুরুষগণ আইরিশ ও সুয়েডীয় ছিলেন। লিঞ্চ ক্যাথলিক পরিবারে বেড়ে ওঠেন এবং থর্নরিজ হাই স্কুলে পড়াশুনা করেন। তিনি ইলিনয় স্টেট বিশ্ববিদ্যালয় থেকে নাট্যকলায় স্নাতক ডিগ্রি এবং কর্নেল বিশ্ববিদ্যালয় থেকে নাট্যকলায় স্নাতকোত্তর ডিগ্রি অর্জন করেন।
আবরাজ আল-বাইত
বিবরণ
কমপ্লেক্সটি সবচেয়ে লম্বা টাওয়ার ৬০১ মিটার (১,৯৭২ ফুট) উচ্চতা নিয়ে সৌদি আরবে সর্বোচ্চ উচ্চতম ভবন হিসাবে দাঁড়িয়েছে। বর্তমানে এটি তাইপেই, তাইওয়ান এর তাইপেই ১০১কে টপকানো বিশ্বের তৃতীয় উচ্চতম ভবন।
দৈনিক বাংলা
তথ্যসূত্র
৪.দৈনিক বাংলা: ঐতিহ্যের সঙ্গে আধুনিকতার সমন্বয় নতুন যুগের প্রত্যাশা
৫. দৈনিক বাংলা ও নিউজবাংলার কার্যালয় উদ্বোধন
ওকসানা একক
ওকসানা একক (জন্ম ২৬ নভেম্বর ১৯৭৪) একজন রুশ স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।
এই আমি
এই আমি হুমায়ূন আহমেদের ব্যক্তিগত রচনামূলক অর্থাৎ আত্মজীবনীমূলক বই। বইটি ১৯৯৩ সালে প্রথম প্রকাশিত হয়। প্রচ্ছদ তৈরি করেন সমর মজুমদার। বইটিতে তিনি বলেছেন তার নিজের কথা, আর আশেপাশের মানুষের কথা। বইটিতে আরও রয়েছে মিসির আলি, হিমু, মহামতি ফিহা সম্পর্কে তার মতামত। আরও রয়েছে আমেরিকায় থাকাকালে তার জীবনে ঘটে যাওয়া কিছু ঘটনা।
ইয়েলিজাভেতা দেমিরোভা
২০১২ গ্রীষ্মকালীন অলিম্পিকে, তিনি মহিলাদের ২০০ মিটারে প্রতিদ্বন্দ্বিতা করেছিলেন এবং রাশিয়ান দলের হয়ে ৪ × ১০০ মিটার হিটে দৌড়েছিলেন।
ড্রেকের সূত্র
থাম্ব|ড্রেকের সূত্র ইউনিভার্সিটি অফ ক্যালিফোর্নিয়ার অধ্যাপক ফ্রাঙ্ক ড্রেক ১৯৬০-এর দশকে বহির্জাগতিক যেসকল সভ্যতাসমূহের সাথে আমাদের যোগাযোগ স্থাপনের সম্ভাবনা রয়েছে সেগুলোর সংখ্যা প্রণয়নের জন্য একটি সূত্রের অবতারণা করেন, যেটি পরবর্তীকালে ড্রেকের সূত্র বা ড্রেকের সমীকরণ নামে পরিচিতি পায়। এই সূত্রটির প্রধান উদ্দেশ্য হচ্ছে, যে নিয়ামকসমূহ বহির্জাগতিক সভ্যতাসমূহের সংখ্যা নির্ণয়ে ভূমিকা রাখে সেই নিয়ামকগুলোর অনিশ্চয়তার পরিমাণ নির্ণয়ে বিজ্ঞানীদেরকে সহায়তা করা। বর্তমানকালে বিরল পৃথিবী প্রকল্প বা Rare Earth Hypothesis নামীয় তত্ত্ব যা অনুসারে মহাবিশ্বে বুদ্ধিমান জীবের অস্তিত্ব খুবই বিরল, ড্রেকের তত্ত্বের একটি অন্যতম খন্ডনকারী।
ড্রেকের সূত্র ফার্মির কূটাভাসের সাথে নিবিড়ভাবে সম্পর্কিত। জিন রডেনবারি তার স্টার ট্রেক নামক টেলিভিশন অনুষ্ঠানে মহাজাগতিক যুদ্ধে লিপ্ত সভ্যতার প্রদর্শনের মাধ্যমে এই সূত্রের একটি প্রামাণ্য চিত্র উপস্থাপন করেন।
সূত্র
ড্রেকের সূত্রের বর্ণনামতে পাওয়া যায় যে:
যেখানে,
জলছবি (চলচ্চিত্র)
জলছবি ১৯৭১ সালে মুক্তিপ্রাপ্ত এইচ আকবর পরিচালিত একটি বাংলা ভাষার চলচ্চিত্র। এর কাহিনী লিখেছেন এটিএম শামসুজ্জামান। এটির মাধ্যমে প্রবীর মিত্র ও ফারুকের চলচ্চিত্রে অভিষেক ঘটে। ১৯৭১ সালের ১ জানুয়ারী ৩৫ মি.মি. ফরম্যাটে সাদা - কালো এই চলচ্চিত্রটি মুক্তি দেওয়া হয়।
ফারুকের বিপরীতে অভিনয় করেছিলেন বাংলা চলচ্চিত্রের ‘মিষ্টি মেয়ে’ খ্যাত কবরী।
দ্য রিদম সেকশন
দ্য রিদম সেকশন আসন্ন ব্রিটিশ-আমেরিকান চলচ্চিত্র, যেটি পরিচালনা করেছেন রিড মোরানো। চলচ্চিত্রটি মার্ক বার্নেলের একই নামবিশিষ্ট উপন্যাস অবলম্বনে বানানো। চলচ্চিত্রটিতে অভিনয় করেছেন ব্লেক লিভলি ও জুড ল।
নির্মাণ
২০১৭ সালের ১৬ আগস্ট প্যারামাউন্ট পিকচার্স চলচ্চিত্র নির্মাণের জন্য দ্য রিদম সেকশন বইটির সত্ত্ব কিনে নেয়। চলচ্চিত্রটি প্রযোজনা করে ইওন প্রোডাকশন্স, যারা জেমস বন্ড ফ্র‍্যাঞ্চাইজির জন্য সারাবিশ্বে সুপরিচিত।
চলচ্চিত্রটির মুখ্য চিত্রগ্রহণ ২০১৭ সালের ডিসেম্বরে আয়ারল্যান্ডের ডাবলিনে শুরু হয়। চিত্রগ্রহণ চলাকালীন ব্লেক লিভলি আঘাতপ্রাপ্ত হলে চিত্রগ্রহণ সাময়িকভাবে বন্ধ থাকে। চলচ্চিত্রের কাল ২০১৮ সালের জুন মাসে আবার শুরু হয়।
জুলাই মাসে স্পেনের আলমেরিয়াতে চলচ্চিত্রটির চিত্রগ্রহণ করা হয়।
মুক্তি
চলচ্চিত্রটি ২০১৯ সালের ২২ নভেম্বর মুক্তি পাবে।
বস নাম্বার ওয়ান
বস নাম্বার ওয়ান হচ্ছে ২০১১ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও প্রযোজনা করেছেন মোহাম্মদ হোসেন। এতে কেন্দ্রীয় চরিত্রে অভিনয় করেছেন শাকিব খান, নিপুণ আক্তার, সাহারা ও মিশা সওদাগর। এটি ২০১১ ৭ নভেম্বর ঈদুল আযহায় মুক্তি পায়। চলচ্চিত্রটি ২০০৮ সালের তেলুগু চলচ্চিত্র অন্টারি-এর পুনঃনির্মাণ।
সংগীত
বস নাম্বার ওয়ান চলচ্চিত্রের সুর ও সংগীতায়োজন করেছেন আলী আকরাম শুভ।
জুম (ভারতীয় টিভি চ্যানেল)
জুম একটি ভারতীয় বিনোদনভিত্তিক টেলিভিশন চ্যানেল, যার প্রধান কার্যালয় মুম্বইয়ে অবস্থিত। চ্যানেলটি ২০০৪ সালে যাত্রা শুরু করে। প্রথমদিকে সিরিয়াল, গান, বলিউড ভিত্তিক অনুষ্ঠান প্রচার করলেও পরে তা বাদ দিয়ে বলিউডের চলচ্চিত্রের গান ও বলিউড সংবাদ প্রচার করা শুরু করে। এই চ্যানেলটি মোবাইল ইন্টারনেটেও উপলভ্য। এই চ্যানেলটি পৃথিবীর প্রায় ৬০টি দেশে অনুষ্ঠানমালা প্রচার করে থাকে।
গাব্রিয়েল লিপমান
থাম্ব|লিপম্যানের ইলেক্ট্রোমিটার (১৮৭২) গাব্রিয়েল ইয়োনাস লিপমান (আগস্ট ১৬, ১৮৪৫ - জুলাই ১৩, ১৯২১) ফরাসি-লুক্সেমবার্গীয় পদার্থবিজ্ঞানী এবং উদ্ভাবক। তিনি ১৯০৮ সালে পদার্থবিজ্ঞানে নোবেল পুরস্কার লাভ করেন। আলোকচিত্র থেকে ছবির রংসমূহ পুনরুৎপাদনের পদ্ধতি আবিষ্কারের জন্য তিনি এই পুরস্কার পান। তিনি আলোর ব্যতিচার ধর্ম ব্যবহার করে এই পদ্ধতি প্রতিষ্ঠা করেছিলেন, যা লিপমান প্লেট নামে পরিচিত।
বিষ্ণু দে
বিষ্ণু দে (১৮ জুলাই ১৯০৯ - ৩ ডিসেম্বর ১৯৮২) একজন বিখ্যাত বাঙালি কবি লেখক এবং চলচ্চিত্র সমালোচক। তিনি ১৯৭১ সালে তার স্মৃতি সত্তা ভবিষ্যৎ বইটির জন্য ভারতের সর্বোচ্চ সাহিত্য পুরস্কার জ্ঞানপীঠ লাভ করেন।
শিক্ষা এবং পেশাগত জীবন
বিষ্ণু দের জন্ম কলকাতার পটলডাঙার বিখ্যাত শ্যামাচরণ দে বিশ্বাসের পরিবারে। আদি নিবাস ছিল হাওড়ায়। তার পিতা অবিনাশ চন্দ্র দে ছিলেন একজন অ্যাটর্নি। বিষ্ণু দে কলকাতার মিত্র ইনস্টিটিউট এবং সংস্কৃত কলেজিয়েট স্কুল-এ পড়াশোনা করেন । ১৯২৭ সালে ম্যাট্রিকুলেশন পাস করার পর বঙ্গবাসী কলেজে আইএ পড়তে যান। ১৯৩২ সালে সাম্মানিক ইংরাজি বিষয়ে স্নাতক হন সেন্ট পল্‌স কলেজ থেকে। এরপর ১৯৩৪ সালে তিনি কলকাতা বিশ্ববিদ্যালয় থেকে ইংরাজিতে এম এ করেন। ১৯৩৫ সালে তিনি রিপন কলেজে (অধুনা সুরেন্দ্রনাথ কলেজ) যোগদান করেন শিক্ষক হিসেবে। এরপর তিনি ১৯৪৪ থেকে ১৯৪৭ সাল পর্যন্ত প্রেসিডেন্সি কলেজে এবং ১৯৪৭ থেকে ১৯৬৯ সাল পর্যন্ত তিনি মৌলানা আজাদ কলেজে পড়ান। এরপর তিনি কৃষ্ণনগর সরকারি কলেজে ও অধ্যাপনার কাজ করেছেন। কলকাতা বিশ্ববিদ্যালয়ে পড়ার সময় ইংরাজীতে এম.এ.র ছাত্রী প্রণতি রায়চৌধুরীর সঙ্গে পরিচয় হয় । বেটোফেনের নাইন্থ সিম্ফনির মাধ্যমে তাঁদের পরিচয় ক্রমে গাঢ় হয়। পরে ১৯৩৪ খ্রিস্টাব্দের ২রা ডিসেম্বর তাঁকে বিবাহ করেন ।
সাহিত্যকীর্তি
১৯২৩ সালে কল্লোল পত্রিকা প্রকাশের মাধ্যমে যে সাহিত্য আন্দোলনের সূচনা হয়েছিল কবি বিষ্ণু দে তার একজন দিশারী। রবীন্দ্রোত্তর বাংলা কবিতায় তার অবদান বাংলা সাহিত্যে একটি উল্লেখযোগ্য স্থান অধিকার করে। ১৯৩০ সালে কল্লোলের প্রকাশনা বন্ধ হলে তিনি সুধীন্দ্রনাথ দত্তের পরিচয় পত্রিকায় যোগদান করেন এবং সেখানে একজন সম্পাদক হিসাবে ১৯৪৭ সাল পর্যন্ত কাজ করেন। ১৯৪৮ সালে চঞ্চল কুমার চট্টোপাধ্যায়ের সহায়তায় তিনি সাহিত্য পত্র প্রকাশ করেন। তিনি নিরুক্তা নামের একটি পত্রিকাও সম্পাদনা করেছিলেন। তার কবিতার মূল উপজীব্য হল মানুষ, তার সংগ্রাম ও রাজনীতি, সেখানে সমকালীন জীবনের, দেশ ও কালের, রাজনীতি ও সমাজের প্রতিধ্বনি। প্রথমদিকে প্রাচ্য ও প্রতীচ্যের দুই সংস্কৃতিরই প্রভাব পড়েছে তার লেখায়। দেশীয় পুরাণ, ইতিহাস, দর্শন, শিল্পসাহিত্য থেকে ইউরোপীয় ক্লাসিক ও আধুনিক শিল্প সাহিত্যের প্রভাব এবং পরে দুই বিশ্বযুদ্ধের মাঝখানের সময়, দ্বিতীয় বিশ্বযুদ্ধ, দুর্ভিক্ষ, দাঙ্গা, তেভাগা-আন্দোলন ইত্যাদি থেকে শুরু করে স্বাধীনতার পরের ঘটনাবহুল জীবন ও আন্দোলন তার কবিতায় সরাসরি ছায়া ফেলেছে।
তিনি বামপন্থী দর্শন দ্বারা উদ্বুদ্ধ হয়েছিলেন। এছাড়া কবি টি এস এলিয়টের রচনাশৈলী এবং ভাবনা দ্বারা প্রভাবিত হয়েছিলেন। তিনি ছড়ানো এই জীবন নামে একটি আত্মজীবনী লিখেছিলেন। এছাড়াও অনুবাদের কাজ করেছেন। তার অনুবাদ গ্রন্থের মধ্যে আছে এলিয়ট, পল অ্যালুয়ার ও মাও-ৎ-সেতুঙের কবিতা।
বিষ্ণু দে'র সঙ্গে শিল্পকলা বিশেষজ্ঞ শাহেদ সোহরাওয়ার্দী ও শিল্পী যামিনী রায়ের বন্ধুত্ব ছিল। তিনি অঙ্কন শিল্পের উপর কিছু বই রচনা করেন, যেমন আর্ট অফ যামিনী রয়(সহযোগে) দ্য পেন্টিংস অফ রবীন্দ্রনাথ টেগোর (১৯৫৮) এবং ইন্ডিয়া অ্যান্ড মডার্ন আর্ট (১৯৫৯)। তিনি ক্যালকাটা গ্রুপ সেন্টার, সোভিয়েত ফ্রেন্ডশিপ অ্যাসোসিয়েশন, প্রগতি লেখক শিল্পী সংঘ, ইন্ডিয়ান পিপলস থিয়েটার অ্যাসোসিয়েসন, ভারতীয় গণনাট্য সংঘ প্রভৃতি সংস্থার সঙ্গে যুক্ত ছিলেন। তিনি ছবিও আঁকতেন।
সাহিত্যে তার অবদানের জন্য তিনি ১৯৬৫ খ্রিস্টাব্দে সাহিত্য অকাদেমি পুরস্কার, নেহরু স্মৃতি পুরস্কার, এবং ১৯৭১ খ্রিস্টাব্দে  জ্ঞানপীঠ পুরস্কার লাভ করেছিলেন। এছাড়া তিনি সোভিয়েত ল্যান্ড অ্যাওয়ার্ড পান।
কবিজীবন
আধুনিক কবিদের মধ্যে দুর্বোধ্যতার অভিযােগে সর্বাপেক্ষা বেশী অভিযুক্ত যিনি, তার নাম বিষ্ণু দে (১৯০৯-১৯৮২)। এলিয়ট যেমন বিশ্বাস করতেন- "Poetry is not a turning loose of emotion, but an escape from emotion",- বিষ্ণু দে-ও তেমনি কবিতায় কল্পনাবিলাস বা ভাববিলাসকে প্রশ্রয় দেন নি কখনও, মনন ও পাণ্ডিত্যের শিল্পিত প্রকাশ হিসাবেই তিনি ব্যবহার করেছে তার কবিতাকে। তাই সেই পাণ্ডিত্য ও মননের ভার তাঁর কবিতাকে করেছে সাধারণ পাঠকের কাছে দুরূহ এবং কবি হিসাবে বিষ্ণু দে হয়ে উঠেছেন আধুনিক কবিদের মধ্যে দুর্বোধ্যতম কবি।
বিষ্ণু দে সম্পর্কে সুধীন্দ্রনাথ দত্ত একবার এই মন্তব্য করেছিলেন | বলেছিলেন,
বিষ্ণু দে আধুনিক কাব্যজগতে অস্তিবাদি কবি হিসাবে চিহ্নিত। যদিও রাবীন্দ্রিক অস্তিবাদ থেকে বিষ্ণু দের অস্তিবাদে মৌলিক পার্থক্য আছে। নীহারিকার অস্পষ্টতা থেকে যেমন জন্ম নেয় দীপ্যমান নক্ষত্র, তেমনি আধুনিক যুগের ক্লান্তি, জিজ্ঞাসা, নৈরাশ্য, সংশয় থেকেই কবিতায় তৈরি হয়েছে বিশ্বাসের ধুবজগৎ। সমসাময়িক হলেও সুধীন্দ্রনাথের জীবনদর্শন থেকে বিষ্ণু দে-র দর্শন ভিন্ন মেরুবর্তী। আবার, অমিয় চক্রবর্তীর অস্তিবাদের থেকে বিষ্ণু দে-র অস্তিচেতনার প্রধান পার্থক্য সূচিত হয় তখন, যখন দেখি অমিয় চক্রবর্তীর মতাে আত্মভাবনার কেন্দ্রে এই অস্তিচেতনার জন্ম হয় না; বিষ্ণু দে-র অস্তিচেতনা জাগ্রত হয় সচেতন সামাজিক সমবায়ের পথে।
উত্তর-তিরিশের কবিদের মধ্যে সর্বকনিষ্ঠ কবি হিসাবে বিষ্ণু দে-র কাব্যরচনার সূত্রপাত বুদ্ধদেব-জীবনানন্দের সমকালে। বুদ্ধদেব বসুর 'প্রগতি' পত্রিকায় তিনি প্রচুর কবিতা লিখেছেন। শ্যামল রায় ছদ্মনামে 'কল্লোল' ও 'মহাকাল' পত্রিকাতেও তার কবিতা প্রকাশিত হত। পরে তিনি সুধীন্দ্রনাথের 'পরিচয়' গােষ্ঠীতে যােগ দেন। এবং এই সময়েই তিনি এলিয়টের দ্বারা অণুপ্রাণিত হন। তাঁর প্রথম কাব্যগ্রন্থ 'উর্বশী ও আর্টেমিস' ১৯৩২-এ প্রকাশিত। তাঁর অন্যান্য কাব্যগ্রন্থগুলি হল 'চোরাবালি' (১৯৩৮), 'পূর্বলেখ' (১৯৪১), 'সাত ভাই চম্পা' (১৯৪৫), 'সন্দীপের চর' (১৯৪৭), 'আবিষ্ট' (১৯৫০), নাম রেখেছি কোমল গান্ধার ১৯৫০), 'আলেখ্য' (১৯৫৮), 'তুমি শুধু পঁচিশে বৈশাখ' (১৯৬০), 'স্মৃতি সত্তা ভবিষ্যৎ' (১৯৬১), 'সেই অন্ধকার চাই' (১৯৬৫), 'সংবাদ মূলত কাব্য' (১৯৬৬), 'রুশতী পঞ্চাশতী' (১৯৬৭), ‘ইতিহাসে ট্র্যাজিক উল্লাসে' (১৯৬৯), 'রবি-করােজ্জ্বল নিজ দেশে' (১৯৭১), 'ঈশস্য দিবা নিশা' (১৯৭৪), 'চিত্রূপ মত্ত পৃথিবীর' (১৯৭৫), 'উত্তরে থাকো মৌন' (১৯৭৭), 'আমার হৃদয়ে বাঁচো' (১৯৮০) ইত্যাদি। অর্থাৎ সংখ্যাগত দিক থেকে তার গ্রন্থ ও কবিতার সংখ্যা সুপ্রচুর সন্দেহ নেই।
আধুনিক অন্যান্য কবিদের মতাে বিষ্ণু দে-রও প্রধান সমস্যা রবীন্দ্রনাথকে অতিক্রম করার সমস্যা। তিনি বুঝেছিলেন বাংলা কাব্যের মুক্তি রবীন্দ্র অনুসরণে নেই। তাই অস্তিবাদ ও আনন্দ সন্ধানী কবি হলেও বিষ্ণু দে তার প্রথম কাব্যগ্রন্থেই রাবীন্দ্রিক কাব্যাদর্শে ছেদ টেনেছেন-হেথা নাই সুশােভন রূপদক্ষ রবীন্দ্রনাথ ঠাকুর। বস্তুত বিষ্ণু দে রবীন্দ্র-বিরােধী ছিলেন না। রবীন্দ্রনাথের অক্ষম অনুসরণ ও পুনরাবৃত্তির সংক্রমণ থেকে তিনি বাংলা কবিতাকে মুক্তি দিতেই ভিন্ন পথের সন্ধান করেছেন। সাহিত্যের ভবিষ্যৎ প্রবন্ধে তিনি লিখেছেন—তার (রবীন্দ্রনাথের) নক্ষত্রবিহারী প্রতিভা বাংলার রসালাে মাটিতে মানুষ আমাদের প্রাত্যহিক ব্যস্তবতায় বিরাজমান থেকেও বহু উর্ধ্বে স্বয়ং সম্পূর্ণ। তাই রবীন্দ্রনাথের নক্ষত্রবিহারী প্রতিভাকে শ্রদ্ধা জানিয়েই আধুনিক যুগের উপযােগী এলিয়ট-পন্থা অনুসরণে সার্থকতা খুঁজেছেন। কিন্তু এলিয়টের ‘ওয়েষ্ট ল্যাণ্ড’-এর ধারণার মধ্যেও পরিবর্তনের অন্ধুর ছিল। পরে এলিয়টও ঐতিহ্যানুসরণের ধারাতেই জীবন সম্পর্কে গভীর প্রত্যয়ে উপনীত হয়েছেন। কিন্তু বামপন্থী আদর্শে বিশ্বাস স্থাপনের ফলে বিষ্ণু দে-র জীবন সম্পর্কিত দর্শন [[এলিয়টের}] দর্শনের থেকে পৃথক হয়ে যায়। যদিও একথা স্বীকার্য এলিয়টের তিনটি কাব্য লক্ষণকেই বিষ্ণু দে প্রথম জীবনে অনুসরণ করেছেন সেগুলি হলঐতিহ্যানুসরণ, বিশ্ববীক্ষা ও নিরাসক্তি। এই আদর্শ অনুসরণের কঠিন পরীক্ষায় প্রথম দিকে যথাযথ উত্তীর্ণ হতে না পারলেও পরে বিষ্ণু দে তার দুর্বলতা কাটিয়ে উঠেছিলেন।
প্রথম বিশ্বযুদ্ধোত্তর পৃথিবীর বীভৎসতা বিষ্ণু দে-কে পীড়িত করেছে। মানুষেরই জান্তব প্রবৃত্তি যেভাবে মানবতাকে নিগ্রহ করেছে তা কবিকে অস্থির করে তুলেছিল। যুগােচিত সংশয়, ক্লান্তি, হতাশা ও জিজ্ঞাসায় গ্রস্ত কবি রবীন্দ্রনাথের আনন্দময় দর্শনকে স্বীকার করতে পারেন নি। তাই তিনি প্রথম দিকের কবিতায় রবীন্দ্রনাথের কবিতা-পঙক্তিকে ব্যবহার করেছেন রাবীন্দ্রিক ভাবাবেশ ছিন্ন করার ব্যঙ্গ-কুঠার হিসাবেই। 'উর্বশী ও আর্টেমিস’ থেকে 'চোরাবালি' পর্যন্ত রবীন্দ্রনাথের সিদ্ধরসকে ভাঙার প্রয়াসে রবীন্দ্রনাথেরই উজ্জ্বল পঙক্তি-ব্যবহারের দৃষ্টান্ত দেখা যাবে।
প্রথম পর্বের এই কবিতাগুলিতে যুগ-যন্ত্রণা ক্লিষ্ট কবি চিরন্তন আদর্শ ও মূল্যবােধ সম্পর্কে সংশয়ী। সমাজবদ্ধ মানুষের পারস্পরিক প্রীতি, প্রেম-ভালবাসা বা ঈশ্বর-বিশ্বাস—ইত্যাদির প্রতি তাঁর আস্থা তখন বিনষ্ট। তাই এলিয়টের মতাে তার কবিতাতেও উঠে আসে 'চোারাবালি, 'ফণীমনসা' ইত্যাদি প্রতীক। যেমন—
'চোরাবালি' কাব্যগ্রন্থের ‘ঘােড়সওয়ার’ কবিতাটি বিষ্ণু দে-র কবিমানসের এক প্রতিনিধি স্থানীয় কবিতা। চোরাবালির চিত্রকল্পে কবির ব্যক্তিগত শূন্যতাবােধ ও যুগগত অসহায়তা ব্যঞ্জিত। কিন্তু যুগগত যন্ত্রণা বিষ্ণু দে-কে কর্মহীন উদ্যোগহীন নৈরাশ্যের দিকে ঠেলে দেয় না। অস্তিবাদী কবি এই নৈরাজ্যময় বন্ধ্যাভূমি থেকে কামনার আবেগতপ্ত ভূমিতে উত্তরণের তীব্র আর্তি ব্যক্ত করেন, প্রবল এক ঘােড়সওয়ারকে আহ্বান করে—
‘ঘােড়সওয়ার' কবিতাটির অর্থ বিভিন্ন জন বিভিন্নভাবে করেছেন। এদিক থেকে বিষ্ণু দের এই উল্লেখযােগ্য কবিতাটি বহু পঠিত ও বহু আলােচিত। এটি নিঃসন্দেহে রূপক কবিতা। বন্ধ্যা বা বন্দিনী কন্যা এবং অশ্বারােহী কন্যা এবং অশ্বারােহী এক রূপকথার নায়ককে নিয়ে গড়ে ওঠা এই কবিতার বিচিত্র ব্যাখ্যা হয়েছে। এটি নারী-পুরুষের মিলন-কামনার প্রেম কবিতা হিসাবে যেমন আলােচিত, তেমনি ভক্তভগবানের সম্পর্কের কবিতা হিসাবেও গৃহীত। কিন্তু জনজাগরণের যােজনার ফলে কবিতাটিকে প্রেম কবিতা বা অধ্যাত্মকবিতা হিসাবে গ্রহণ করা কষ্টসাধ্য হয়। ঘােড়সওয়ার যেন তখন প্রতিভাত হয় জন-সমুদ্রের মাঝখানে জেগে ওঠা নেতৃত্বের প্রতীক হিসাবে। প্রতিকূল পরিবেশ থেকে, যুগগত বন্ধ্যাত্বকে মােচন করবেন সেই জননায়ক, যা জনজাগরণ ছাড়া অসম্ভব। এখানেই মার্কসবাদে দীক্ষিত কবির চেতনাটি ফ্রয়েড-ইয়ুং-এলিয়টের প্রভাব ছাড়িয়ে যেন স্বকীয় ঔজ্জ্বল্যে স্পষ্ট হয়ে ওঠে।
বিষ্ণু দে কবি; আরাে মনে রাখতে হবে এই কবি মার্কসবাদী। ভারতীয় গণনাট্য সংঘ তখন নানা আন্দোলনের পটভূমিতে লােকসাহিত্যের পুনরুজ্জীবন ঘটাতে সচেষ্ট হয়েছিল। বিষ্ণু দে স্পেনীয় কবি লােরকার মতাে সমকালীন তীব্র সংঘাতপূর্ণ ঘটনাগুলিকে লােককথা-বূপকথা প্রভৃতির চিত্রকল্পে প্রকাশ করেছেন। যন্ত্রণাবিদ্ধ মানুষকে উদ্ধারের জন্য মার্কসীয় তত্ত্বেই তিনি সম্ভাবনার বীজ অঙ্কুরিত হতে দেখেছেন। ঘােড়সওয়ার’ কবিতার জনসমুদ্রে জেগেছে জোয়ার' জাতীয় ছবি আঁকা ছাড়াও কবি অন্যত্র লিখেছেন শ্রমজীবী মানুষের কর্মগীতি—
রােমান্টিকতাকে আঘাত করে তিনি চিনিয়ে দেন শ্রমজীবী মানুষের ভিন্নতর জীবনচর্যার বাস্তবতা—
এই শ্রমজীবী মানুষের হাতেই গড়ে ওঠে সভ্যতার ইমারত। যুগের বন্ধ্যাত্ব মােচন ঘটাতে পারে তাদেরই ঐক্যবদ্ধ সচেতন জাগরণে—
এই সমাজ-সচেতন অস্তিবাদী ধারণা থেকেই বিষ্ণু দে-র কাব্যবিষয়ের পালাবদল শুরু হয় পূর্বলেখ' কাব্যগ্রন্থ থেকে। তাই এসময় থেকে রবীন্দ্রনাথের সদর্থক চেতনার প্রতি তার আস্থা ফিরে আসে। এখানে ব্যঙ্গ নয়, শ্রদ্ধার সঙ্গেই উদ্ধৃত হয় রবীন্দ্রপংক্তি—
সুধীন্দ্রনাথ অতীতে তৃপ্ত নন, ভবিষ্যতেও আস্থাহীন। বিষ্ণু দে অতীতের জন্য হাহাকার করেন নি। বর্তমানের মূল্য তার কাছে সর্বাধিক এবং তিনি মানুষের ক্রম-উন্নতির সম্ভাবনায় আস্থাশীল।
বিষ্ণু দে-র কবিতার বিশিষ্টতা ও দুরূহতার জন্য অবশ্যই উল্লেখ করতে হয় তার পুরাণ উল্লেখ প্রবণতার। বিশ্ববীক্ষা ও ঐতিহ্যানুসরণের এলিয়ট-পন্থায় বিশ্বাসী বিষ্ণু দে দেশীয় ও বিদেশী পুরাণের প্রসঙ্গ বারবার এনেছেন তার কবিতায়। তার ঐহিত্যচেতনা বিশেষ দেশকালে বদ্ধ নয় বলেই বিশ্ব-পুরাণ অনায়াস ভঙ্গিতে উঠে আসে তার কবিতায় এবং তারই ফলে সাধারণ পাঠকের কাছে তাঁর কবিতা হয়ে ওঠে দুর্বোধ্য। ট্রয়লাস, ক্রেসিডা, ওফেলিয়া, হেলেন, অথবা কাসান্দ্রা, এলসিনাের ইত্যাদির পাশেই উঠে আসে উর্বশী, নচিকেতা, চাদ বণিক, কৌরব, শর্মিষ্ঠা যযাতি ইত্যাদি ভারতীয় প্রসঙ্গও।
কবির শেষ পর্বের কাব্যগ্রন্থ 'স্মৃতি সত্তা ভবিষ্যৎ'। এখানে কবি অতীত ও ভবিষ্যতের সন্ধিস্থলে দাঁড়িয়ে বর্তমানের ফাকি এ যুগের কাছে দেখিয়ে দিতে চেয়েছেন। নাম কবিতায় এযুগের অবান্তর উন্মাদ-বিলাসী কৃত্রিম খেলাকে তিনি নরকের দুঃস্বপ্নের সঙ্গে তুলনা করেন-
কিন্তু শেষ পর্যন্ত বিষ্ণু দে অস্তিবাদী, তাই এই বন্ধ্যা-মরুভূমির বুকে দাঁড়িয়েও তিনি বৃষ্টির প্রার্থনায় পরামর্শ দিয়েছেন আকাশে তাকাও। এসেছে বৃষ্টি, কপিল গঙ্গা ইত্যাদি চিত্রকল্প যা নতুন সরসতার, নবজীবনেরই দ্যোতনা নিয়ে আসে। আর তখনই তিনি দেখেন রবীন্দ্রনাথের পূর্ণাবয়ব। সেখানে তিনি পেয়ে যান-
বিষ্ণু দে নাগরিক কবি, প্রেমের তীব্র আবেগ অনুভূতিও তাঁর ছন্দোবন্ধ ও শব্দবন্ধে অসাধারণ কাব্যরূপ নিয়েছে। তিনি যুগযন্ত্রণাকে অস্বীকার না করেও অস্তিবাদী এবং সেই অস্তিবাদের উৎস মার্কসবাদী চেতনা। তাই তিনি শেষাবধি সমবেত মানুষের সংগ্রামী ভূমিকার মধ্য দিয়ে যুগাস্তরের স্বপ্ন দেখেন। তবু তার প্রথম ও প্রধান ত্রুটি প্রথম থেকে শেষ পর্যন্ত দুর্বোধ্যতা। তাই গণসংগ্রামের প্রতি তার আস্থা কবিতায় উচ্চারিত হলেও গণসংগ্রামের সহায়ক শক্তি হিসাবে তাঁর কবিতা মানুষের কাছে পৌছয় না।
গালিনা গিদা
গালিনা গিদা (জন্ম ২৮ ফেব্রুয়ারি ১৯৩৬) একজন রুশ স্প্রিন্টার। তিনি ১৯৬৪ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
গর্ভধারণ পরবর্তী যৌনসঙ্গম
গর্ভাবস্থার পরে যৌনতা প্রায়শই কয়েক সপ্তাহ বা মাসের জন্য বিলম্বিত হয় এবং মহিলাদের জন্য কঠিন এবং বেদনাদায়ক হতে পারে। প্রসবের পরে বেদনাদায়ক মিলন হল সবচেয়ে সাধারণ যৌন কার্যকলাপ-সম্পর্কিত জটিলতা। যেহেতু সন্তান প্রসবের পর আবার যৌন মিলন শুরু করার কোন নির্দেশিকা নেই, তাই প্রসবোত্তর রোগীদের সাধারণত যখন তারা স্বাচ্ছন্দ্য বোধ করে তখন আবার যৌন মিলন শুরু করার পরামর্শ দেওয়া হয়। সন্তান প্রসবের সময় পেরিনিয়ামে আঘাত বা যোনিপথে অস্ত্রোপচার (এপিসিওটমি) যৌন কর্মহীনতার কারণ হতে পারে। প্রসবোত্তর সময়ের মধ্যে যৌন ক্রিয়াকলাপ শীঘ্রই সম্ভব হয়, তবে কিছু মহিলা জন্ম দেওয়ার পরে দীর্ঘস্থায়ী যৌন ইচ্ছা হারিয়ে ফেলেন, যা প্রসবোত্তর বিষণ্নতার সাথে যুক্ত হতে পারে। জন্মের এক বছরেরও বেশি সময় ধরে চলতে পারে এমন সাধারণ সমস্যাগুলি হল মহিলার চেয়ে পুরুষের বেশি আকাঙ্ক্ষা এবং মহিলার শরীরের প্রতিচ্ছবি অবনতি।
জন্ম পদ্ধতি ও আঘাত
পেরিনিয়াম ক্ষতিগ্রস্থ মহিলারা অক্ষত পেরিনিয়াম সহ মহিলাদের তুলনায় পরে যৌনতা শুরু করে, এবং যেসব মহিলার পেরিনিয়াম সেলাইয়ের প্রয়োজন হয় তারা দুর্বল যৌন সম্পর্কের প্রতিবেদন করে। পেরিনিয়াল ক্ষতিও বেদনাদায়ক যৌনতার সাথে যুক্ত। সন্তান প্রসবের সময় সমস্ত ক্ষত বা ট্রমা যৌন কার্যকারিতা হ্রাস করে না, তবে নির্দিষ্ট ধরণের ক্ষতগুলি যৌন কর্মহীনতার ঝুঁকির সাথে যুক্ত। যেসব মহিলার পায়ুপথ ছিঁড়ে যায় তাদের ছয় মাস এবং এক বছর পর আবার সেক্স শুরু করার সম্ভাবনা কম থাকে, কিন্তু ১৮ মাস পরে তাদের স্বাভাবিক যৌনক্রিয়া শুরু করতে পারে।
স্তন্যপান বা ফোরসেপ ব্যবহার করে যোনি প্রসব বেদনাদায়ক যৌনতার ধারাবাহিকতা বা তীব্রতা বৃদ্ধির সাথে সম্পর্কযুক্ত, যৌনতা পুনরায় শুরু করতে বিলম্ব এবং যৌন সমস্যা। সিজারিয়ান সেকশনের ফলে প্রথম ৩ মাসে কম বেদনাদায়ক সেক্স হতে পারে, এবং ছয় মাসের মধ্যে যৌন ক্রিয়া বা উপসর্গের কোনো পার্থক্য থাকে না।  এছাড়াও, সিজারিয়ান সেকশনের মাধ্যমে প্রসব করা মহিলারা ছয় বছর পর যোনিপথের স্বর সম্পর্কিত অধিক যৌন তৃপ্তির প্রতিবেদন করে।
কর্পোরেশন স্ট্রিট ট্রাম স্টপ
কর্পোরেশন স্ট্রিট কর্পোরেশন স্ট্রিটে ওয়েস্ট মিডল্যান্ডস মেট্রো ব্যবস্থার ১ লাইনের একটি ট্রাম স্টপ, যা ইংল্যান্ডের বার্মিংহাম সিটি সেন্টারের একটি বড় জনসাধারণের যাতায়াতের কেন্দ্র।
স্নো হিল থেকে গ্র্যান্ড সেন্ট্রাল পর্যন্ত ট্রাম পরিষেবা সম্প্রসারণের জন্য সরকারের অনুমোদন দেওয়া হয় ১৬ ফেব্রুয়ারি ২০১২ সালে। এটি ৩০ মে ২০১৬ সালে জনসাধারণের ব্যবহারে জন্য উন্মুক্ত করা হয়।
পরিষেবা
সোমবার থেকে শনিবার, মিডল্যান্ডস মেট্রো নিউ স্ট্রিট ট্রাম স্টপ এবং উলভারহ্যাম্পটন সেন্ট জর্জেস মধ্যে দিনের বেলায় প্রতিটি দিকে ছয় থেকে আট মিনিটের ব্যবধানে এবং সন্ধ্যা ও রবিবারের সময় পনের মিনিটের ব্যবধানে প্রতিটি দিকে পরিষেবা প্রদান করে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ২০ কিমি হাঁটা
২০০৮ অলিম্পিক গেমসে মহিলাদের ২০ কিমি হাঁটা প্রতিযোগিতা আগস্টের ২১ তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ১:৩৩:৩০ (A মান) এবং ১:৩৮:০০ (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে নতুন অলিম্পিক রেকর্ডটি সৃষ্টি হয় সেটি নিচে দেওয়া হল।
ফলাফল
২১শে আগস্ট ২০০৮ - সকাল ৯:০০
রামতনু লাহিড়ী ও তৎকালীন বঙ্গসমাজ
রামতনু লাহিড়ী ও তৎকালীন বঙ্গসমাজ  শিবনাথ শাস্ত্রী রচিত একটি গ্রন্থ। এটি তার লেখা অন্যতম শ্রেষ্ঠ প্রবন্ধ পুস্তক। গ্রন্থটি ১৯ শতকের বাঙ্গালীর সমাজ-সংস্কৃতি-রাষ্ট্রনীতির এক উৎকৃষ্ট নির্ভরযোগ্য দলিল রূপে পরিচিত।
১৩ই আগস্ট ১৮৯৮ সালে রামতনু লাহিড়ীর জীবনাবসান ঘটে। তার শ্রাদ্ধবাসরে অনেকের সঙ্গে রামতনু লাহিড়ীর পুত্র শরৎকুমারও তার পিতার একটি জীবনী লেখার জন্য শিবনাথ শাস্ত্রী মহাশয়কে অনুরোধ করেন। রামতনুর মৃত্যুর তিন বছর পর ১৯০১ সালে শিবনাথ শাস্ত্রী এই গ্রন্থটি রচনায় প্রবৃত্ত হন। ১৯০৩ সালে গ্রন্থরচনা শেষ হয়।
রামতনু লাহিড়ীর সঙ্গে শিবনাথ শাস্ত্রীর পরিচয় ২২শে আগস্ট ১৮৬৯ সালে ও তার পর থেকে তা দীর্ঘ ২৯ বছরের গাঢ় পরিচয় ঘনীভূত হয়েছিল। প্রথমে শাস্ত্রী মশাই শুধু মাত্র রামতনু লাহিড়ীর জীবনী লিখবেন ভেবেছিলেন। কিন্তু পরে তিনি দেখেছিলেন ১৮১৩ সাল থেকে ১৮৯৮ সাল পর্যন্ত রামতনু লাহিড়ীর জীবন ১৯ শতকের বাঙ্গালীর সমাজ-সংস্কৃতি-রাষ্ট্রনীতির ইতিহাসের সঙ্গে নিবিড়ভাবে সম্পৃক্ত। তাই পরে ‘তৎকালীন বঙ্গসমাজ’ যুক্ত করেন।
স্বভাবতই রামতনু লাহিড়ীর জীবনীসূত্রে ১৯ শতকের যেসব মনীষী নবজাগরণের সাথে প্রত্যক্ষ বা অপ্রত্যক্ষভাবে জড়িত ছিলেন তারাও এই গ্রন্থে স্থান পেয়েছেন। জীবনীগ্রন্থ হিসাবে রচিত হলেও বইটির মূল্য যে এর ঐতিহাসিকতায় এ সম্পর্কে তিনি সচেতন ছিলেন। তাই গ্রন্থটির দ্বিতীয় সংস্করণের ভূমিকায় তিনি লিখেছিলেন-মনে এই একটা সন্তোষ রহিল যে, বঙ্গদেশের সামাজিক ইতিবৃত্তের কয়েক অধ্যায়ের আলোচ্য বিষয়ের কিয়দংশ রাখিয়া গেলাম; এবং যে সকল মানুষ জন্মিয়া বঙ্গদেশকে লোকচক্ষে উন্নত় করিয়াছেন তাঁহাদের জীবনের স্থূল কথা রাখিয়া গেলাম।
অন্যদিকে গ্রন্থটি ছিল এক শতাব্দী ব্যাপী বাঙ্গালীর অনুশীলিত প্রাচ্য ও পাশ্চাত্য চিন্তার সমন্বায়িত ইতিহাস। গ্রন্থটির ইংরাজি অনুবাদক স্যার রোপার লেথব্রিজতাই মন্তব্য করেছেন–The pandit’s work is quite the most scholarly book of its kind, as well as the most serious and sustained effort to combine, in a biographical work, original and Western modes of thought that has yet appeared in Bengali.
৯এক্স জলওয়া
৯এক্স জলওয়া একটি ভারতীয় টিভি চ্যানেল, যা ৯এক্স মিডিয়ার মালিকানাধীন। চ্যানেলটি পুরোনো দিনের গান সম্প্রচার করে। চ্যানেলটি ২০১২ সালে যাত্রা শুরু করে।
গায়েতানো মানফ্রেদি
গায়েতানো মানফ্রেদি (জন্ম: ৪ জানুয়ারি ১৯৬৪) একজন ইতালীয় বিশ্ববিদ্যালয়ের অধ্যাপক এবং রাজনীতিবিদ। তিনি ২০২১ হতে নাপোলির মেয়র হিসেবে দায়িত্ব পালন করছেন এবং পূর্বে ২০২০ হতে ২০২১ সাল পর্যন্ত জুসেপ্পে কন্তের দ্বিতীয় মন্ত্রিসভায় বিশ্ববিদ্যালয় ও গবেষণাবিষয়ক মন্ত্রী হিসেবে দায়িত্ব পালন করেছেন।
শিক্ষাজীবন
ম্যানফ্রেডি পূর্বে নাপোলি বিশ্ববিদ্যালয়ের রেক্টর হিসেবে কাজ করেছেন।
বিশ্ববিদ্যালয় ও গবেষণাবিষয়ক মন্ত্রী
ম্যানফ্রেডি ইতালিতে কোভিড-১৯ বৈশ্বিক মহামারীর প্রতি ইতালির বিশ্ববিদ্যালয়গুলোর প্রতিক্রিয়া তত্ত্বাবধান করেছেন। ম্যানফ্রেডি ঘোষণা করেছেন যে, ২ মার্চ ২০২০ থেকে মহামারীর দ্বারা সবচেয়ে বেশি ক্ষতিগ্রস্ত অঞ্চলের শিক্ষার্থীদেরকে অনলাইনে পাঠদান করা হবে।
নাপোলির মেয়র
তিনি ২০২১ সালের নাপোলি পৌর নির্বাচনে নাপোলির মেয়র হিসেবে নির্বাচিত হন।
আনা গুরোভা
আনা ভাসিলিভনা গুরোভা (Анна Васильевна Гурова; জন্ম ২৯ এপ্রিল, ১৯৮১) একজন রুশ স্প্রিন্ট অ্যাথলেট। তিনি ২০১০ ইউরোপীয় অ্যাথলেটিক্স চ্যাম্পিয়নশিপে ১০০ মিটারে ষষ্ঠ স্থানে ছিলেন
ডোপটেস্টে মেথাইলটেস্টোস্টেরন ধরা পরার পরে তিনি আগস্ট ২০১১ থেকে ২০১৩ পর্যন্ত খেলা থেকে দুই বছরের নিষেধাজ্ঞা পেয়েছিলেন।
ফখরালসাদাত মোহতাশমিপুর
ফখরালসাদাত মোহতাশমিপুর হলেন ইরান-ইসলামিক পার্টনারশিপ ফ্রন্টের সদস্য, ব্লগার, বিখ্যাত ইরানী রাজনীতিবিদ মোস্তফা তাজ্জাদেহের স্ত্রী ।